11 Mo dinageng dingwe, batho ga ba gole ba akanya gore ba tsetswe e le baleofi, gore ba ruile boleo. Ke boammaaruri gore ba ka tswa ba itse gore ba dira diphoso, ba na le mekgwa mengwe e e sa siamang, e bile gongwe ba dirile dilo dingwe tse di bosula. Mme ba a lemoga gore batho ba bangwe le bone ba mo seemong se se tshwanang le sa bone. Le fa go ntse jalo, ka ntlha ya tsela e ba godisitsweng ka yone tota ga ba tlhaloganye gore ke ka ntlha yang fa bone le batho ba bangwe ba le mo seemong seo. Tota e bile, mo dipuong dingwe fa o re motho ke moleofi, bangwe ba ka nna ba akanya gore o raya gore ke sekebekwa kgotsa gongwe ke motho yo o tlolang melao mengwe. Ga go pelaelo gore motho yo o godisiwang ka tsela e e ntseng jalo a ka nna a se itseye e le moleofi go ya ka tsela e Paulo a neng a e tlhalosa.